Vrou sterf by lughawe na sy glo kop stampDie lughawemaatskappy van Suid-Afrika het bevestig dat ŉ vrou op die OR Tambo Internasionale Lughawe gesterf het nadat sy glo haar kop gestamp het. Die voorval het glo net na 6:00 Donderdagoggend plaasgevind. Die vrou het glo gehaas om haar vlug na Port Elizabeth te vang toe sy glo haar kop gestamp het. Sy het na bewering kort hierna gesterf. ‘n Woordvoerder van die lughawemaatskappy, Unathi Batyashe-Fillis, sê dit is nog nie duidelik waaraan die vrou dood is nie en dat ŉ nadoodse ondersoek dit sal bepaal.